اوکراین نینگ اودسا شهری گه راکت آتیلیشی عاقبتیده 3 کیشی حیاتینی یوقاتدی.
اوکراین جنوب عملیات قوماندانلیگی تامانیدن بیریلگن بیاناتده, روسیه نینگ قاره دینگیز دن اودسا شهری گه 4 اوزاق منزللی یوکسک حساسیتلی راکت آتگن لیگی و خوددی شوو راکت لرنینگ 2 ته سی نینگ اوکراین مدافعه سیستم لری تامانیدن تاثیرسیز وضعیت گه کیلتیریلگن لیگی معلوم قیلیندی.
ایکّی راکت نینگ ایسه شیوچنکو تجارت مرکزی و تیگره گی ده گی بنالرگه ضرر ییتکزگن لیگی بیلدیریلدی.
اوکراین عاجل وضعیت لر اداره سی تامانیدن بیریلگن بیاناتده اوشبو حادثه عاقبتیده 3 کیشی نینگ حیاتینی یوقاتگن لیگی و 7 نفر نینگ ایسه یره لنگن لیگی معلوم قیلیندی.
حادثه محلیده قیدیرو- قوتقرو تیم لری نینگ فعالیت لری نینگ دوام ایتیاتگن لیگی بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
